# nemet
## Brezhoneg
### Etimologiezh

    Meneget er C'hatholicon (1499): nemet.
    Anv-gwan-verb ar wrizienn NEM, « krommañ, gwarañ, dasparzh », a gaver e-barzh « lemel », ha « neñv ».

### Araogenn

| Gour | Furm |
| U1 | nemedon |
| U2 | nemedout |
| U3g | nemetañ |
| U3b | nemeti |
| L1 | nemedomp |
| L2 | nemedoc'h |
| L3 | nemeto/nemete |
| D | nemedor |
nemet /ne.ˈmetː/
* Dirak un niver
** Te n'out mann ebed amañ : te a zo warlerh Pôlig, ha Pôlig a oa an diweza 'med unan. — (Jules Gros, Le trésor du breton parlé Première Partie, 1966, p. 55.)
** Div eur nemet ugent. Kreisteiz nemet pemp.
* En droienn an holl nemet:
** Kousket eo an holl en ti e-giz aelez, 'nemet Annaig a zo war-sao o c’hortoz Laou. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 88.)
* War-lerc'h ur verb er stumm-nac'h:
** ... an traoù-mañ n'int nemet sorc'hennoù lu, [...] — (Lan Inizan, Emgann Kergidu 1, Brest, 1877, eil emb. Al Liamm 1977, p. 134.)
** Va zad a venne ober din studiañ al lezennoù, met n'em boa menoz-all ebet nemet mont da redek mor. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)
** [...] ; koulskoude, ne denne nag e zellou nag e zonj diwarni, nemet en desped d'ean. — (Erwan ar Moal, Pipi Gonto, Kemper, 1925, p. 171.)
* ken (+ anv-kadarn) nemet ...
*   * O youl a gouezhe zoken war draoù ha n'o doa talvoudegezh ebet evito : n'o doa ken c'hoant, a gredan, nemet da zistrujañ kement tra a c'hellfe degas da soñj dezho eus un Doue en neñv hag a roio da bep hini hervez e oberoù. — (Lan Inizan, Emgann Kergidu 1, Brest, 1877, eil emb. Al Liamm 1977, p. 30.)
* en troiennoù
** N'en devoa seurt nemet ar pezh a c'houneze bemdez ... . — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 136.)

#### Gerioù heñvelster

* mann nemet
* nemet re
* netra nemet
* netra ken nemet
* ne vank nemet
* n'eus nemet, n'eus ken nemet
* n'eo nemet
* ne ra nemet
* seurt nemet
* tra nemet
* piv ... nemet ...

#### Deveradoù

* nemedenn
* nemetken

### Krennlavar

* Al logodenn n'he deus nemet un toull a zo boued d'ar c'hazh — (Krennlavar.)

#### Troidigezhioù

* galleg : sauf
* saozneg : but

### Stagell

nemet stagell kenurzhiañ
* met
** Glav a raio, nemet mont a rin memes tra.
* a verk ur vartezeadenn, gant an doare-divizout
** Mont a rin da bourmen nemet glav a rafe.
** N’hon eus na gwele na boued da reiñ deoc’h nemet kousket a rafec’h war ar solier, ha debriñ eus hon bara-heiz. — (Fañch an Uhel, Kontadennoù ar Bobl/2, Al Liamm, 1985, p. 160.)
** Ma laras na dimezje ken biken nemet kavout a raje unan hag a zereje dezhi en pep tra abidoù eured e wreg kentañ — (Fañch an Uhel, Kontadennoù ar Bobl/3, Al Liamm, 1988, p. 25.)
** « [...] ; ne daio hini da gregiñ ennoc'h nemet lammat a rafe dreist hor c'horf-ni, [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)
** Unan bennak, ne oufen ket kavaret deoc’h piv, nemet Job Lo e vije, a roas dezhañ un hortad ..., — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 232.)
** — [...]. C'houi a zo tud diod, ha nemet lekeat e ve dirak ho kinou, ne gavfec'h tamm da vezur ho korf. [...]. — (G. MILIN, Gwechall-goz e oa..., Kemper, 1924, p. 62.)
** Kig nemet ur gouel-berz a ve Da Wener ne zebri morse. w:Gourc'hemennoù an Iliz
** Morse, nemet Mab Doue e vije, ne voe den ker mat-all war an douar... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 11.)
** « Ya ! daonet out ! nemet ober a rafes kement-mañ : ... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 134.)
* nemet ur chañs a ve

### Stagell isurzhiañ

nemet stagell isurzhiañ
* → Termenadur da glokaat (Ouzhpennañ)
** Mont a rin da bourmen nemet e rafe glav — (Mammenn ?.)

##### Notenn

    Doare-diskleriañ pe doare-divizout da-heul ar stagell kenurzhiañ, doare-divizout da-heul ar stagell isurzhiañ.

### Gwelet ivez

* Araogennoù brezhonek, stag

### Adverb

** Nemet ec'h anavezer bugale an toradoù bras dre ma tougont pezhioù dilhad forbuet o breudeur gozh, dilhadoù hag a dalvezo c'hoazh d'ar breur war-lerc'h [...]. — (Pêr-Jakez Heliaz, Marh al lorh, Plon, 1986, p. 197.)

#### Troidigezhioù

* galleg : mais , sauf que
* saozneg : but

### Daveoù

Roll an daveoù :
* ↑ Jehan Lagadeuc, Nemet, Le catholicon en troys langaiges scavoir est breton franczoys et latin, 1499, war lec'hienn ar Bibliothèque nationale de France.
* ↑ Lexique Étymologique des termes les plus usuels du Breton Moderne